La Jornada d'Economia Social i Sostenible arriba a Sagunt de manera online
19 d’octubre 2020

![Imagen 1](/media/22fg4fib/70_mini_cartel-val.jpg)

Dimarts que ve, 20 d'octubre, de 17.30 a 20.30 hores, tindrà lloc la Jornada d'Economia Social i Sostenible de manera online. Esta jornada versarà sobre la gestió de les associacions i els aspectes jurídics, comptables, fiscals i laborals que l’envolten.

  

Esta activitat està emmarcada dins del 2n cicle de jornades sobre emprenedoria i economia social i sostenible organitzada per la Universitat de València (UV) a través del seu projecte Aula Empresocial, amb finançament de l'àrea de Cooperació Municipal de la Diputació de València i col·laboració del Servici de Desenvolupament Local de Divalterra i l'Ajuntament de Sagunt.

  

La sessió, que es realitzarà de manera online, va dirigida a Agents de Desenvolupament Local (ADL’s), resta de personal tècnic municipal, persones emprenedores, empreses, col·lectius interessats en cooperativisme i economia sostenible i públic en general.

  

L'objectiu de la jornada és introduir als gerents no professionals d'associacions en les qüestions més rellevants de la seua gestió, prenent com a punt de partida una associació típica i desenvolupant de manera pràctica les qüestions jurídiques (incloses la relació amb la seu electrònica de l'Administració), comptables, fiscals i laborals. D'esta manera s'explicarà la forma correcta d'enfrontar-se a estes matèries pels responsables de les associacions.

  

La jornada s’iniciarà amb una presentació de benvinguda a càrrec del cap del Servici de Desenvolupament Local de Divalterra, Fidel García Meseguer. Una vegada iniciada la Jornada d'Economia Social i Sostenible, tindrà lloc la ponència “Què és l'aula empresocial?” a càrrec de Pilar Alguacil Marí, Catedràtica de Dret Financer i Tributari de la UV i directora de l'Aula Empresocial. A continuació, el gerent de Novaterra, Emili Altur Mena, parlarà sobre els “Aspectes jurídics de les associacions”, i just abans del descans, la professora titular de Comptabilitat de la UV, Rosa Dasí González, realitzarà una exposició sobre els “Aspectes comptables de les associacions”.

  

Després del descans, el professor titular de Dret Financer de la UV, Salvador Montesinos Oltra, realitzarà la ponència “Aspectes fiscals de les associacions”, i per finalitzar, Manuel Alegre Nueno, professor titular de Dret del Treball i la Seguretat Social de la UV exposarà els “Aspectes laborals de les associacions”.

  

Cal destacar que l'activitat serà gratuïta, i requerirà d’inscripció prèvia a través de la web  [esdeveniments.uv.es/](http://esdeveniments.uv.es/46968/detail/2o-cicle-conferencies-aula-emprenedoria.html).  http://esdeveniments.uv.es/46968/detail/2o-cicle-conferencies-aula-emprenedoria.html. Així mateix, tota aquella persona interessada pot obtindre més informació enviant un correu electrònic a [empresocial@uv.es](mailto: empresocial@uv.es). 

  

![](/media/ze0l2ytp/70_c_cartel-val.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-jornada-d-economia-social-i-sostenible-arriba-a-sagunt-de-manera-online/ "Facebook")
*   [](http://twitter.com/share?url=https://aytosagunto.es/va/actualitat/la-jornada-d-economia-social-i-sostenible-arriba-a-sagunt-de-manera-online/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-jornada-d-economia-social-i-sostenible-arriba-a-sagunt-de-manera-online/ "Linked In")
*   [](mailto:?body=https://aytosagunto.es/va/actualitat/la-jornada-d-economia-social-i-sostenible-arriba-a-sagunt-de-manera-online/)